സംസ്ഥാനത്താകെ 67.14 കോടിയുടെ കൃഷിനാശം 4352.64 ഹെക്ടറിലെ കൃഷി നശിച്ചു തിരുവനന്തപുരം:സംസ്ഥാനത്ത് മൂന്നു ദിവസമായി പെയ്ത അതിതീവ്ര മഴയില് 4352.64 ഹെക്ടറിലെ കൃഷി നശിച്ചു. 67.14 കോടിയുടെ പ്രാഥമിക നഷ്ടമാണ് കണക്കാക്കുന്നത്. കോട്ടയത്തും തൃശൂരിലുമാണ് കൂടുതല് കൃഷി നശിച്ചത്. കോട്ടയത്ത് 1118.75 ഹെക്ടര് കൃഷി നശിച്ചു. 3,969 കര്ഷകര്ക്കായി 18.02 കോടി രൂപയുടെ നഷ്ടമാണ് നേരിട്ടത്. തൃശൂരില് 824.27 ഹെക്ടര് കൃഷി നശിച്ചു. 3,622 കര്ഷകരാണ് ദുരിതത്തിലായത്. ഇവിടെ മാത്രം11.04 കോടിയുടെ നഷ്ടമുണ്ടായി. തിരുവനന്തപുരം ജില്ലയില് 329.42 ഹെക്ടര് ഭൂമിയിലെ കൃഷി നശിച്ചു. 3428 കര്ഷകര് ദുരിതബാധിതരാണ്. 9.91 കോടിയുടെ നഷ്ടമാണ് കണക്കാക്കുന്നത്. കൊല്ലത്ത് 191.04 ഹെക്ടറിലെ കൃഷി നശിച്ചു. 3,070 കര്ഷകര്ക്ക് 4.78 കോടി രൂപയുടെ നഷ്ടമുണ്ടായി. പത്തനംതിട്ടയില് 1,374 കര്ഷകരുടെ 166.51 ഹെക്ടറിലെ കൃഷി നശിച്ചതിലൂടെ 3.71 കോടിയുടെ നഷ്ടം സംഭവിച്ചു. ആലപ്പുഴയില് 3,664 കര്ഷകരുടെ 657.94 ഹെക്ടറിലെ കൃഷിയാണ് നശിച്ചത്.5.65 കോടിയാണ് നഷ്ടം. എറണാകുളത്ത് 192.03 ഹെക്ടര് കൃഷി നശിച്ചു.1,183 കര്ഷകര്ക്ക് 2.69 കോടി രൂപയുടെ നഷ്ടമുണ്ടായി. ഇടുക്കിയില് 54.26 ഹെക്ടറിലെ കൃഷിയാണ് നശിച്ചത്. 1,050 കര്ഷകരാണ് ദുരിതത്തിലായത്. 3.29 കോടി രൂപയുടെ നഷ്ടമാണ് ഇവിടെ കണക്കാക്കിയിരിക്കുന്നത്. മലപ്പുറം ജില്ലയില് 426.51 ഹെക്ടറിലെ കൃഷി നശിച്ചു. 1,45കോടിയുടെ നഷ്ടമുണ്ടായി.896 പേരാണ് ദുരിതബാധിതര്. പാലക്കാട് ജില്ലയില് 334.24 ഹെക്ടറില് കൃഷിനാശമുണ്ടായി. 685 കര്ഷകര്ക്ക് 5.02കോടിയുടെ നഷ്ടം. കോഴിക്കോട് 15.71 ഹെക്ടറിലെ കൃഷി നശിച്ചു.697 കര്ഷകര്ക്കാണ് നഷ്ടം . 88.89 ലക്ഷം രൂപയുടെ കൃഷി നശിച്ചു. കണ്ണൂരില് 24.36 ഹെക്ടര് കൃഷി നശിച്ചു . 298 കര്ഷകര്ക്കായി 39.19 ലക്ഷം രൂപയുടെ നാശമുണ്ടായി.കാസര്കോടാണ് ഏറ്റവും കുറവ് കൃഷി നാശം ജില്ലയില്17.6 ഹെക്ടറിലെ കൃഷി നശിച്ചു. 225 കര്ഷകര്ക്കായി 22.10 ലക്ഷം രൂപയുടെ നഷ്ടം.